 Ní ọpọ ìgbà tí o bá rí ẹnìkan to n lọ lójú pópó, ó maa ròó pé sáká ni àra rẹ dá, pàápàá jùlọ, tó bá ń ṣàwàdà tàbí rẹrìn-ín, sùgbọn òótọ ibẹ ni pé, wọn kan ń fí ẹẹrin náà bò ìṣoro wọn mọlẹ ni. Àwọn iròyin tì ẹ leè ní ìfẹ síí: Lọpọ ìgbà, gbígba ẹmi ara ẹni ni òpin fún ọpọ àwọn tó ni àrun to niṣe pẹlú ọpọ, bí Bipolar, Depression, Schiophrenia tó fi mọ Anxiety disorder. Bẹẹ àwọn ìrònú àròròtán lóri ètò ọrọ ajé àti ìgbéyàwó ló maa n ti ẹlòmíràn láti pa ara rẹ. Dókítà Isah Shaedouw Baka, tó jẹ onímọ nípa ààrùn ọpọlọ sàlàyè pé, àwọn ènìyàn tó fẹ gba ẹmi ara wọn jẹ àwọn tí ọrọ ara wọn tí sú wọn tàbí ti inú wọn ba tí dùn jù lórí ǹkankan. O ni ipele kan náà ni àwọn méjèèjì wà. Gẹgẹ bi àjọ WHO ṣe sọ, ipò kẹẹdógún ni Nàìjíríà wà lárá àwọn orílẹ-èdè tí wọn ti sábà máa ń gba ẹmi ara wọn jùlọ. Nàìjiríà si wà ni ipò keje ní ilẹ Afíríkà, Cameroon ló wà ni ipò kẹrin nígbà tí Ghana kò si ni ipò méjìlá àkọkọ, nínú orílẹ-èdè ti àwọn ènìyàn ti n gba ẹmi ara ẹni. Sùgbọn kí wá ni àwọn àmìn tí wọn lé fi han gàn, tí ẹbi, ará àti ọrẹ fi lè ràn wọn lọwọ. Àwọn àmì tí o fi le mọ ẹni tó fẹ pokùnso: Ẹlẹrìí: Ọpọ àwọn tó fẹ gba ẹmi àrà wọn sába máá n wa ẹlẹrí, láti fi àmì ìkìlọ sílẹ, wọn ma a ń wá ẹni ti wọn yóò sọ fún pé, àwọn fẹ gba ẹmi ara wọn. Dókítà Baka sọ pé, ẹni tó bá sọ fún ọ pé, ayé ti sú òun, lé fi ẹrin sọ ọ tàbi kí o léjú, sùgbọn àmi ńla ni pé, ó ṣeeṣe ki irú ẹni bẹẹ maa rònú láti pa ara rẹ. Tí o bá ti ń gbọ tí ènìyàn ń sọ pé, ayé ti sú mi tabi Kí òpin ayé tíẹ dá báyìí, ara àmì pé ẹni náà le gba ẹmi ara ẹni ni. O ṣe é ki ẹni náà maa sọrọ nípa ikú ṣaa , àwọn àmi rèé láti mọ pé ẹni náà fẹ pa ara rẹ. Dr Maynunah Kadiri, tó jẹ olùdásílẹ Pinnacle Medical Services, tó má a ń yan amójútó àwọn ìpénija tó ni nnkan ṣe pẹlú ọpọlọ láàyò salaye pe,  Ọpọ àwọn tó má n gbèrò láti pa ara wọn, tí o bá rí wọn, yóò dàbí ẹni pé wọn ń ṣe àwàdà ní, sùgban ti o bá tẹtí láti gbọ ìtàn wọn , òyé yóò ye ènìyàn láti mọ pé, wọn le pa ara wọn, Ó ní ọpọ tilẹ máá n fi ìwé sílẹ fún àwọn tó sún mọ wọn, láti sọ ìdí ti wọn fi gbé ìgbẹsẹ náà, wọn le kọ ọ pé, asán ni aye yìí, tí wọn yoo si ti fi iwé yìí sílẹ. Mistura Oseni Akintunde: Ara múmú kìí ṣe oríṣun ìfipábánilòpọ, ìran àwòjù ló ń fà á O ni eyi túmọ si pé wọn ti ṣetò gbogbo rẹ, ki wọn to gbé ìgbẹsẹ. Àìní ífẹ sí ǹkankan to dára mọ: Ní kété ti àwọn ènìyàn kò bá ti ni ìfẹ sí àwọn ǹkan to dára mọ, o seese ki wọn pa ara wọn. Tí ńkan to n lọ láyìká ẹni náà, kò bá ti ni ìtùmọ si mọ, tó kàn dà bi ẹni pe ó kàn gbe aye ṣá, o yẹ ka fura siru wọn. Dokita ni eyi tumọ si pé, o ti ń rònú láti gba ẹmí àrà rẹ ni, Ounjẹ kìí wù jẹ, kò fẹ ni ọrẹ tàbí alábárò, Dókìtà Baka sọ pé, ọrọ náà ti kọjá bẹẹ nìyẹn. Àwọn ènìyàn máa n ròó pé, wọn sọ èyí nítorí nǹkan tó ṣẹlẹ kan dùn wọn ni, wọn ò ni mọ pé wọn ti ni àrùn ọpọlọ. Mayowa Omoniyi: Kò sí orin Obey, Sunny Ade abí tàkasúfèé tí ń kò le ta gìtá sí Wọn má n bínú jù tàbi ki wọn ma bá àwọn ènìyàn ṣe mọ. Tí ènìyàn bá fẹ láti máa dáwà, kí o maa sá fún ọrẹ tàbi àéjọ àwọn ènìyàn, èyí jẹ ọkan gbòógí pé ìrónú tó n dàmú ọpọlọ ti ṣẹlẹ, tí ènìyàn kò bá tètè fúra, ó lè jásí kí ó gba ẹmi ara rẹ. Ẹlòmíràn kò ni kùrò láàrín ọrẹ, sùgban ọrọ ti kò tó ǹkan ni wan yóò máa fa ìbínú yọ gidi ti yóò si di ìjà ńla. Tí ọrọ náà ba ti wá n ri bẹẹ fún ìgbà pípẹ, ẹ ó gba pé wọn tí gba ẹmi ara wọn, Dókítà Baka lo sọ bẹẹ. Baby abandoned on dunmpsite: Mo ti bímọ mẹrin tẹlẹ fún bàbá méjì nínú òṣí- Dupe Ogbomos Wọn a maa hu àwọn ìwà to léwu: Ìwà àwọn ti ayé bá ti sú máa n yí ìwà pada, yóò maa ṣe àwọn nńkan to le kó o sínú ewu. O lé má a wa ọkọ ni ìwàkuwa, a gbọdọ mójútó bo ti n sáré tó bá n wakọ ju bi ó ṣe máa n sáré tẹlẹ lọ, tàbi kí o maa mú ọtí àmupara tàbi ki o maa ló òògun kọja ǹkan ti wọn fún láti lòo Ó le má a sọrọ àsọjù. Ẹkún sisun Dókìtà Kadiri ni ẹkún wọn kìí ṣe eyi ti eniyan ń sun, ti yóò simi, ẹkun asu-un-dakẹ ni. O dá lóri iye ìgbà ti ẹni náà bá fi n sunkun, bí ẹkun naa ṣe pẹ tó, bọya ẹni kan lo mú u bínú tàbi ó kàn dédé sunkún. Kíni àwọn ǹkan ti o lè ṣe láti ran ẹni tó fẹ gba ẹmi ara rẹ lọwọ: Ọnà àkọkọ láti déna rẹ láti inu ilé ni Kọkọ gbà pé ẹni náà ni ìṣòrò tó ń kojú: Tí o bá ti gbà pé ẹni náà ni ìṣòro, o le ràn lọwọ, ti ó sì súnmọ ju ti tẹlẹ lọ. Jẹ ki wọn ni ìgbàgbọ nínú rẹ, nítorí àwọn tó ni ìṣòrò yìí kìí gbà pé àwọn ni ìṣoro, sugbọn ti wọn ba rí ọ bi ọrẹ tó súnmọ wọn, wọn yoo le fi ọkàn tan ẹni náà. Má dáwọn lẹbi, máa tẹti sí wọn: Tétí si ǹkan ti wọn ń sọ, má sì dáwọn lẹbi. Má bèèrè ìbéèrè tó pọ jù, sáà má tẹti si wọn, ki o sì maa fi oye gbé ǹkan ti wọn n kojú. Má wààsú fún-un: Má sọ Ara rẹ di pásítọ fún wọn. Kìí ṣe nítorí pé wọn kìí gbàdúrà ni wọn ṣe nísòro, pé wọn tilẹ ń sọrọ fún ọ, ǹkan tó dára ni gẹgẹ bi Dókítà Kadiri ṣe sọ. Rànwọn lọwọ láti rí ìràwọ O kìí ṣe akọṣẹmọṣẹ, Nítori náà, ràn wọn lọwọ láti rí akọṣẹmọṣẹ onimọ nipa arun ọpọlọ ati ihuwasi ẹda, eyi tí yóò mú ọrọ wọn gbọ. Tani ẹni to le gba ẹmi ara rẹ? Dokítà Kadiri sọ pé kò sí ẹni tí kò lè gbìyànjú láti gba ẹmi ara rẹ, ọrẹ, ẹbi, tó fi jẹ alájùmọ ṣiṣẹ pọ àti ìwọ fúnra rẹ gan. Ẹni ti èèyàn tó sún mọ ṣẹṣẹ kú fún, ìkọsílẹ nínú ìgbéyàwó, ẹni to ni àìsàn kan to buru, ẹni ti iṣẹ bọ lọwọ rẹ, tàbi tó ni ìṣòro owó ńla kan yóò fẹ pa ara rẹ. Dókítà Baka ní àwọn to ti le ni ọgọta ọdún tabi jù bẹẹ lọ náà náà le gba ẹmi ara wọn, ti wọn ba ni ìṣòro. Láàrin àwọn ọmọ kéékèèké ti wọn n gba ẹmi ara wọn, ọpọ lo ni àrun ti wọn n pè ni Schizopherenia Schizopherenia jẹ àìsàn to maa n jẹ ki ènìyàn gba ohùn ti yóò ma dá ẹni náà lẹbi fún ǹkan ti wọn ṣe, ohun náà a ma jẹ ki aye ṣú wọn, yóò si ma sọ pe aye ko já mọ ǹkankan. Gbígba ẹmí àra ẹni jẹ àrùn tó ni ṣe pẹlú ọpọlọ, tí ó sì le fa ikú àìtọjọ, sùgbọn ó ṣeeṣe kó ní àtúnṣe ti àwọn ènìyaǹ bá tètè mọ, tí wọn si ran irú ẹni bẹẹ lọwọ. : Suicide Prevention Day: Wo àmì márùn-un tí o fi le mọ ẹni tó fẹ gbẹmí ara rẹ 